
ANUNŢURI 


+ Ne bucurăm că a mai venit pe lume un copilaş în 
obşte: Anastasia, cel de-al doilea al soţilor Stelian şi 
Carmen (pentru o identificare mai uşoară, are un fra- 
te, Sebastian). Dumnezeu să o facă prilej de înviere 
pentru tot neamul 


e Săptămâna trecută a adormit Elena, bunica Giorgi- 
anei actriţa, pe care am văzut-o adeseori la slujbe şi în 
special la parastase. Grija pentru cei din neam să-i 
aducă răsplată veşnică! 


Florile de la Semlac 


+ În săptămâna de după Rusalii s-a întâmplat o nouă minune la Semlac: florile de crin aşezate în stânga icoanei 
Preacuratei de lângă icoana Părintelui Arsenie izvorâtoare de mir, au înflorit, deşi erau boboci şi nu au avut strop de 
apă! 


— 


Macedonia, sec. XII 


ŞTIRI 


* Pr. Cătălin Siladi, preot în Parohia Pecica II, a încetat din 
viaţă în 10 iunie 2023, la vârsta de 51 de ani. A slujit Biserica din 
1996, iar la Pecica a fost preot timp de 8 ani. De asemenea, a tre- 
cut la Domnulu şi pr. pensionar Mihai Ardelean, fost preot în 
Parohia Semlac, timp de 27 de ani, până în 2017. Dumnezeu să-i 
ierte! (sursa: arhiepiscopiaaradului.ro) 


* În Estonia, a început miercuri Adunarea Generală a Confe- 
rinţei Bisericilor Europene, organizaţie formată din 114 bise- 
rici de tradiţie ortodoxă, protestantă, anglicană și vetero-catolică 
de pe continent. IPS Iosif, Mitropolitul Ortodox Român al Europei 
Occidentale și Meridionale, conduce delegaţia Bisericii Ortodoxe 
Române. (sursa: basilica.ro) 


* Între 9 şi 16 iulie, la mănăstirea Oaşa se organizează şcoala de 
limbă greacă. Tabăra se adresează începătorilor, dar şi celor 
care au cunoştinţe medii sau avansate. (sursa: basilica.ro) 


* S-a încheiat restaurarea uneia dintre bisericile foarte vechi ale Macedoniei (sec. XII). Biserica Sf. Gheorghe din 
Kurbinovo datează din perioada împăraţilor Comneni, frescele sale fiind cel mai bun un exemplu al frumoasei arte 


bizantine (foto). (sursa: orthodoxchristian.com) 

AMINTIRI DESPRE 


SFINCII 


PORFIRIE KAVSOKALIVITUL, 
PAISIE AGHIORITUL 


AMINTIRI DESPRE SFINŢII PORFIRIE KAVSOKALIVITUL, 0 Aa 


PAISIE AGHIORITUL ŞI IACOV TSALIKIS Vol. 


Sfinţii şi mulţi alţi oameni ai lui Dumnezeu contemporani cu ei au înţeles de foarte 
devreme că au de-a face cu un Dumnezeu Care doreşte cu ardoare ca omul, făptura 
cea "după chipul Lui”, să se asemene cu El. Au înţeles că patimile, păcatul şi duhul 
acestei lumi nu au nicio stăpânire asupra omului din clipa în care Hristos, Dumnezeu- 
Omul, a nimicit puterea morţii prin Sfânta Lui Inviere. De aceea au și ales în mod li- 
ber să trăiască cu Dumnezeu, au ales pocăinţa, rugăciunea, înfrânarea, smerenia, cre- 
dinţa, nădejdea, iubirea, iertarea, sfinţenia, Împărăţia veşnică a Dumnezeului Trei- 


MIC. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 

Sfinţii săptămânii 
D 18 - DUMINICA A II-A DUPĂ 


RUSALII (a Sfinţilor Români); 
Sf. Mc. Leontie, Ipatie şi Teodul 


1.19 - Sf. Ap. Iuda Tadeu (fiul Sf. 
Iosif Logodnicul); Sf. Cuv. Pai- 
sie cel Mare; Sf. Maria mirono- 
siţa, mama Sf. Ap. Iacov; Sf. Ier. 
Iov, primul patriarh al Mosco- 
vei - ULEI 


M 20 - Sf. Sf. Me. Metodie; Sf. 
Cuv. Nicolae Cabasila (care a 
explicat Sf. Liturghie pe larg); 
Sf. Florentina (sora Sf. Isidor şi 
Leandru de Sevilla); Prăznuirea 
icoanei Hodighitria de la mă- 
năstirea Xenofont 

- Mărturisitorul: Traian Dorz 
(1989) 


Mi 24 - Sf. Me. Iulian; Sf. Ana- 
Anastasia (mama Sf. Sava al 
Serbiei) 


J 22 - Sf. Ier. Grigorie Dascălul; 
Sf. Mc. Alban; Sf. ler. Paulin de 
Nola 


V 23 - Sf. Mc. Agripina; Soborul 
Noilor Mucenici din Creta şi al 
tuturor Sfinţilor din Vladimir; 
Prăznuirea icoanei Maicii Dom- 
nului din Vladimir 


S 24 - Naşterea Sf. Ioan Boteză- 
torul; Soborul Sf. Zaharia şi Eli- 
sabeta; Sf. M. Mc. loan cel Nou 
de la Suceava — aducerea moaş- 
telor; Sf. Ier. Niceta de Remesi- 
ana - PEŞTE 


Pr. Ciprian Grădinaru 


Cu dor și durere 
pentru 


POPORUL 
ROMAN 


[4 Atunci când românul hotărăşte să nu mai fie 
român, se expune la o mutilare cumplită, 
dezagregându-se identitar. 


De-a lungul anilor — şi mai cu seamă de când am fost făcut duhovnic, 
am înţeles că foarte multe dintre problemele omului contemporan, in- 


clusiv ale celui din Biserică, provin din tulburări de identita- 
te. şi datorită unor presiuni din afară, şi din alegeri greşite, atât la ni- 


vel de popor, cât şi de persoană, nu mai ştim cine suntem. Și când spun 
lucrul acesta mă refer la politicile statale şi suprastatale aplicate în forţă 

în ultimii ani, cu tot ce decurge din globalizare, ecume- 
nism, desfiinţarea graniţelor, teoria genului, redefinirea 
căsătoriei, deconstructivismul cultural, idiotizarea popu- 
laţiei prin hipnoza ecranelor şi trăirea în mediul virtual 
cu toate celelalte. Rezultatul e „omul nou” la care ţinteau 
şi comuniștii: individul fără valori transcendente, limitat, 
derutat, consumator, obedient, instinctual, speriat — într 
-un cuvânt, uşor manipulabil. Astăzi, pentru a cuceri o 
ţară „civilizată”, marii puternici au creat toate instru- 
mentele pentru a nu mai fi nevoie să se folosească de 
arme. E suficient să pui la conducerea unei ţări nişte tră- 
dători, iar apoi, prin politici de stat şi prin instrumentele 
mai înainte pomenite, ai acces la minţile cetăţenilor ace- 
lei țări şi, în consecinţă, la toate 
resursele lor. Ce cuceritor şi-ar 
fi dorit vreodată mai mult? 


Cum să ne regăsim identi- 
tatea? 


În primul rând, cred că ar tre- 
bui făcută distincţia clară între 
ce am făcut în această viaţă (aşa 
numitul „CV”), şi cine sunt. Și 
aici văd patru paliere importan- 
te, patru apartenenţe care mă 
definesc: în primul rând, ar 
trebui să dobândesc conştiinţa 
că sunt fiu al lui Dumnezeu, 
că EI însuşi m-a chemat la 
viaţă, prin părinţii mei, şi că ar 
trebui să trăiesc la înălțimea 
acestei demnități, în al doilea 
rând, să-mi asum aparte- 
nenţa la Biserică şi să o tră- 
iesc în expresia ei concretă, 
parohia sau comunitatea de 
care aparţin. Apoi, e important 
să înţeleg că sunt bărbat sau 
femeie, şi să înţeleg ce în- 
seamnă și cum ar trebui să-mi 
trăiesc genul, aşa cum mă în- 
vaţă Scriptura şi cum mă învaţă 
Biserica. Şi în al patrulea rând, 
să înţeleg şi să-mi asum ce în- 
seamnă a fi român, ce înseam- 
nă să fac parte din neamul acesta minunat. 


Iar toate celelalte care ne umplu CV-urile — că am făcut 
nu-ştiu-ce şcoli, ori că lucrez cutare lucru şi câştig nu- 
ştiu-cât — toate acestea sunt doar aspecte, fapte, acumu- 
lări ale vieţii mele, dar nu sunt eu. Sunt consecinţele 
unor alegeri, ale unor contexte, pot sugera ceva despre 
mine, dar nu mă pot cuprinde. 


Este foarte important să-mi fie limpede aspectul acesta 
identitar, fără de care nu mă pot cunoaşte vreodată cu 
adevărat nici pe mine însumi, nici pe ceilalţi, nu voi şti 
spre ce să ţintesc, ce cale să urmez în viaţă, ce alegeri să 
fac. Faptele noastre sunt consecinţele unor ale- 
geri, şi suferinţele care apar în urma unor ale- 
geri greşite provin, în mare parte, din această 
criză de identitate: nu mă cunosc pentru că nu am un 
sistem de referinţă după care să mă evaluez, nu-mi ştiu 
darurile cu care m-a înzestrat Dumnezeu şi nu intuiesc 
darurile mai presus de fire pe care Dumnezeu ar putea să 
mi le dea dacă şi eu aş participa, dacă şi eu aş răspunde 
chemării Lui, în locul şi în felul în care EI a rânduit pen- 
tru mine. 

Fiind creştini, avem ca patrie cerul, şi nădăjduim să ne 
întoarcem acolo. „Nu avem pe pământ cetate stătătoare, 
ci o căutăm pe aceea ce va să fie, dar știm că există o pro- 
nie a lui Dumnezeu pentru fiecare om, şi mai există o 
pronie a lui Dumnezeu şi pentru neamuri, pentru popoa- 
re. Dacă Dumnezeu a rânduit să ne naştem în neamul 
românesc, e limpede că este aici un tâlc pe care trebuie 
să-l înţelegem. 


Eu cred că a fi român e o stare de spirit. Nu 
înseamnă a fi născut în România, nu înseamnă a sta în 
România şi nici, dacă eşti plecat din ţară, a asculta o dată 
pe an colinde şi-a plânge de dorul ţării, a cânta sau a citi 
poezii în limba română pe 1 
decembrie sau 24 ianuarie. E 
o stare de spirit pe care o 
avem sau n-o avem. Suntem 
datori s-o cultivăm dacă o 
avem, şi s-o dobândim dacă n 
-o avem. Mă gândesc că a fi 
român înseamnă, în primul 
rând, dragostea şi recu- 
noştința faţă de strămoşi, cei 
de la care am moștenit cele 
trei mari daruri: credinţa or- 
todoxă, limba maternă şi ră- 
dăcinile de forţă ale unui 
neam cu continuitate istorică; 
dar pentru asta trebuie să cu- 
noşti istoria neamului tău, să 
ştii despre acei mari oameni ai 
istoriei noastre care ne-au 
învăţat prin cuvânt şi viaţă ce 
înseamnă credinţa, ţara şi lim- 
ba maternă. În al doilea rând, 
înseamnă responsabilitatea 
faţă de prezent; dar pentru 
asta trebuie să fii viu, să fii 
„omul-mac” despre care po- 
vesteşte undeva Dan Puric: tot 
la fel cum un mac înflorit poa- 
te anula deprimarea stârnită 
de bălăriile şi gunoaiele care 
umplu câmpul unde a răsărit, 
la fel şi „omul-mac” trebuie să 
lupte să zidească fântâni de Logos din care să se adape 
tot omul care nu-și găseşte pacea pe câmpul plin de bălă- 
rii şi gunoaie care e România de azi. În al treilea rând, a 
fi român înseamnă lucrare pentru viitorul creştinesc şi 
românesc al copiilor noştri. Toate acestea în fapte, nu în 
vorbe. 


Noi, românii, avem o moştenire teribilă, suntem fii de 
părinţi bogaţi — Biserica și Neamul -, iar cel rău va căuta 
mereu să ne răpească moştenirea. Dar cred, cu o nădejde 
care în afara Bisericii nu-şi are justificare, că Binele va 
învinge. Binele care biruia în toate basmele copilăriei, în 
toate povestirile de eroism ale neamului nostru, își trage 
forța din faptul că suntem un popor al Învierii, renăscut 
de-atâtea ori din cenuşile istoriei, pentru că este temeluit 
pe credinţa în biruinţa Vieţii asupra morţii. Totul e să 
nu las să se stingă dorurile sfinte ale inimii, ci să le 
hrănesc. Iar în momentele importante ale vieţii, când 
simt că rătăcesc flămând prin pustiurile către ţările făgă- 
duite dar inexistente, să vreau să mă întorc Acasă, la 
Domnul, iară şi iară, precum alt fiu risipitor odinioară... 

Dumnezeu a făcut femeia să fie din fire plină de 
amabilitate, politeţe, grijă pentru aproapele, iar 
aceste calităţi devin şi mai frumoase atunci când le 
punem în practică faţă de bărbaţii noştri. Să le fa- 
cem casa un loc plin de căldură şi de siguranţă, ca 
un port în care să se întoarcă după fiecare zi. Chiar 
dacă şi ea a avut o zi grea, când se întoarce soţul ei 
acasă, o soţie adevărată lasă toate pentru câteva 
clipe (copii, mâncare, etc.) şi îi dăruieşte un cuvânt 
de bun venit din inimă, o îmbrăţişare, îi arată bu- 
curia că îl vede, îl întreabă cum i-a fost ziua. Aceas- 
ta înseamnă să ieşi din tine și din greul 
care te împovărează şi să te dăru- 
ieşti celuilalt. 


Apoi, trebuie să dăm voie şi să încurajăm pe bărbaţii din 

viaţa noastră să se poarte cu noi ca şi cu nişte femei: să le 
dăm voie să ne deschidă uşa ori să ne aşeze scaunul, să le 
îngăduim să ne ajute la îmbrăcarea paltonului, să stea în 

faţa noastră când poate interveni un pas mai periculos. 


Iar dacă toate acestea se întâmplă, noi, femeile, să nu 
uităm să le fim recunoscătoare pentru aceste gesturi de 
grijă şi dragoste, să le arătăm că aceasta înseamnă foarte 
mult pentru noi şi că ne bucurăm că sunt atenţi. Să nu 
lăsăm să treacă neobservate aceste mici dovezi de iubire 
ale lor. 


Adeseori stau şi mă întreb: cum să-i arăt mai bine soțului 
meu cât sunt de recunoscătoare de felul în care are grijă 
de mine şi de jertfa sa pentru familia noastră? Cum să 
pregătesc mâncarea astfel încât să-i facă plăcere? 


Soţia trebuie să se poarte cu multă demnitate, decenţă şi 
cuviinţă faţă de soţul său şi să caute în primul rând cele 
care hrănesc sufletul, al său şi al bărbatului ei. Şi mai 
trebuie să facă ceva: să se roage mult pentru soțul ei. 


Purtarea mea faţă de cel pe care mi l-a dat Dumnezeu 
este o continuă luptă. Lupt mereu să îngădui soţului meu 
să fie el însuşi, chiar dacă face şi greşeli, să-l încurajez, să 
nu simtă că îi caut greşelile sau că am impresia că eu ştiu 
sau fac mai bine decât el. Mă lupt zi de zi cu mine ca să 
îngădui soţului meu să-mi fie cap şi să-l aşez în această 
poziţie şi în faţa copiilor mei. 


|| 
APOCRIEFE (cărți) 


| Sunt colecţii de texte cu vocaţie scripturistică, dar rămase în afara canonului biblic (Vechiul şi Noul Tes- 
|tament). Aceste scrieri din perioada creştină timpurie cuprind relatări despre viaţa şi învăţăturile Mân- 
|tuitorului şi apostolilor, elemente de pedagogie morală creştină (Evanghelia lui Iacov, a lui Toma). 


| De asemenea, la sfârşitul secolului I, au apărut şi alte scrieri despre copilăria, viaţa şi învăţăturile lui 


| Hristos, despre viaţa Maicii Domnului şi activitatea apostolilor. Prezentate sub numele unor apostoli sau 
ja 


fl 


[| 
| 


a 
i 


: ucenici ai lui Hristos, acestea colportează o serie de legende şi relatări fanteziste despre viaţa Mântuito- 
i rului, Maicii Domnului şi apostolilor (Visul Maicii Domnului, Epistolia Domnului nostru Iisus Hristos ce 
la trimis-o Dumnezeu din cer). Trebuie să întrebăm preoţii care sunt bune de citit şi care nu. 


MaxiMina 7 


Cum să ne purtăm cu 


BĂRBAȚII 
NOȘTRI 


Prezbitera Catherine Trenham 


Sf. Ap. Pavel are nişte cuvinte minunate despre cum tre- 
buie să fie o soţie şi care, de fiecare dată când le recitesc, 
îmi reîmprospătează sufletul și dragostea faţă de soţul 
meu: „să-şi iubească bărbaţii, să-şi iubească copiii, şi să 
fie cumpătate, curate, gospodine, bune, plecate băr- 
baţilor lor, ca să nu fie defăimat cuvântul lui Dumne- 
zeu.” (Tit 2, 4-5) 


Purtarea zilnică faţă de soţii noştri este parte din lupta 
pe care trebuie să o dăm cu noi înșine pentru a dobândi 
Împărăţia cerurilor. 


> 


CIO DU DURI SUISEI | 


TESIEBTETESTE ST EATEaIE TES Ea) ETESTESTEZI 


ISLA) 

Sorin 


Oriunde aş merge îmi lipseşte Bise- 
ricuţa, locul preferat şi casa sufletu- 
lui meu. 


O familie 


Pentru noi, locul preferat din ţară 
este pe dealurile Prislopului. Acolo 
natura creată de Dumnezeu şi pusă 
sub stăpânirea noastră pentru a ne 
îmbucura îţi îmbracă inima ca o hai- 
nă. Aceasta se îmbină cu minunea 
găsirii luminii de Dumnezeu, prin 
mijlocirea şi lucrarea părintelui Ar- 
senie. Acolo inima şi sufletul nostru 
sunt una, spre slava lui Dumnezeu şi 
a Sfinţilor Săi. 


Georgeta 


Primind această întrebare în gândul 
meu a venit următoarea parafrazare: 
Orologiu sună noaptea jumătate /La 
un schit în poartă oare cine bate? / 
Eu sunt, Doamne, fiul tău iubit, / Ia- 
mă-n braţe, Doamne, că mult sunt 
rănit. 


De fapt, ce este vacanţa? Pentru mi- 
ne vacanţa înseamnă un loc unde 
sufletul meu să se contopească cu 
natura, aşa cum a fost creat. Să gă- 
sesc linişte, să mă văd pe mine în 
ansamblul creaţiei. Am două locuri 
unde aş putea să-mi trimit sufletul 
în vacanţă. La Sulina, unde Dunărea 


Versuri 

se varsă în mare şi unde mă văd un 
fir de nisip în faţa veşniciei, dar mă 
văd şi copilul iubit a lui Dumnezeu 
pentru care EI s-a întrupat şi a murit 
ca eu să mă pot întoarce în veşnicia 
iubirii lui. Mi-aş odihni sufletul şi pe 
vârful unui munte, într-un peisaj de 
vis, întinsă pe iarba lângă o cruce 
veche de lemn şi privind trecerea 
nestingherită a norilor, bucurându- 
mă de tablourile ce le lasă în urmă. 
Neputând avea acestea, totuşi din 
când în când fur o înghiţitură de li- 
nişte şi pace la Prislop, la crucea 
Părintelui Arsenie. 


Tudoriţa 


Nu am fost în concedii. Dar sigur mi 
-ar plăcea la munte, în special la 
Cheile Bicazului. Am fost în trecere 
pe acolo, pe la Lacul Roşu, şi mi-a 
plăcut foarte mult peisajul, aerul 
curat, ospitalitatea localnicilor. Din 
păcate nu am mers pe la mănăstiri, 
dar îmi doresc sa ajung. 


Maria 


Braşovul este pentru mine acasă, 
este locul unde m-am născut, în care 
rădăcinile sunt în sus către înaltul 
munţilor dragi mie, căutând înaltul 
cerului. 


Andrei-Anania 


Aş alege oricând la Curtea de Argeş, 
mănăstirea şi toată zona, pentru că 
acolo este geneza poporului român, 
acolo a descălecat acel domn minu- 
nat, dăruit şi trimis de Dumnezeu, 
întemeietorul de ţară Neagoe Basa- 
rab. Când mă gândesc la acel loc, mă 
gândesc la o grădină, ca cea a Raiu- 
lui, în care Dumnezeu a zis lui Adam 
şi Evei: Creşteţi şi vă înmulţiţi şi stă- 
pâniţi pământul. Cunosc acel loc 
doar din mărturii, poze şi filme, căci 
nu am fost niciodată, dar inima mea 
e acolo. Tot ce e acolo mocneşte ca 
un foc viu de început de identitate şi 


zidire, tot ce e mai frumos românesc. 


Acolo sunt voievozii noştri dragi, 
acei domni providenţiali, unși de 
Biserică şi iubiţi de popor, care, fără 
doctorate, dar cu o cunoaştere a legii 
lui Dumnezeu înscrisă în inimile lor, 
au descălecat din Munţii Făgăraş, 
sub ocrotirea Bisericii. Acolo s-a în- 
tâmplat şi jertfa meşterului Manole 
de a-şi zidirea iubirea, pe care o cred 
reală, ca multe alte jertfe de la noi, 
aşa cum spune poetul Traian Dorz. 
Numele zonei mă duce cu gândul şi 
la colindul „Înainte-acestor curţi”. 


Locurile noastre sfinte 


Pe lângă Locurile Sfinte 
din Nazaret ori Betleem, 
ori Ghetsimani, ori Golgota 
— noi şi-ale noastre le avem. 


Avem şi noi atâtea locuri 
în care s-au născut profeți, 
eroi 

şi jertfe, 

şi morminte 

cu nume de un veşnic preţ. 


Traian Dorz 


Avem zidiri în care jertfă 
ce-aveam mai scump am îngro- 
pat, 

şi văi, 

şi munți, 

şi cruci — cu nume 

ce-n veci nu trebuie uitat. 


X* 
Să ni le ştim! 


Să ni le spunem 
urmaşilor din fii în fii, 


a lor porunci şi adevăruri 
în veci să ne-ardă tot mai vii. 


Pe la acele Locuri Sfinte 

din Nazaret ori Betleem 

noi nu putem oricând să mer- 
gem, 

dar la a noastre-oricând putem. 


Veniţi să le-adâncim avutul, 
pătrunşi de-al lui divin fior, 
că cei ce-şi pot uita Trecutul 
nu pot avea nici Viitor! 

MaxiMina 


Oamenii lui Dumnezeu 


Fericitul 


omul răbdării 


ANASTASIE MALAMAS, 


Să te bucuri atunci când eşti judecat. A fi judecat este bine, căci aceasta este ca şi cum ai pune sare în 
[4 G mâncare. Abia atunci îţi dai seama dacă îl poţi ierta pe celălalt. Aici se vede valoarea celui care crede. 
Adică să fii judecat şi să te ascunzi într-un loc retras şi să te rogi pentru acela ca să-l mântuiască 


Dumnezeu. 


Anastasie s-a născut în 1929 în Ko- 
kalu, un sat din nordul Greciei. De 
copil el a intrat în lupta pentru su- 
pravieţuire, căci a rămas orfan de 
tată încă de la vârsta de 3 ani. La 
început a fost cioban de oi, apoi a 
lucrat la câmp, mai târziu în con- 
strucţii. A fost şi hamal (în depozite), 
grădinar, zarzavagiu ambulant. 


Aşa cum spunea el însuşi, la vârsta 
de 16 ani s-a gândit pe care drum să 
apuce. De atunci s-a dedicat lui Hris- 
tos şi lucrării poruncilor evanghelice. 
Era blând, fără de răutate, harnic, 
compătimitor. Inţelegea pasajele din 
Evanghelie fără să se silească, mai 
ales parabolele care au legătură cu 
viaţa de ţăran, şi dădea pilde din na- 
tură într-un chip minunat. Era cu 
adevărat un învăţat-de-Dumnezeu, 
căci la şcoală nici măcar 3 clase nu a 
apucat să termine. Spunea lucruri 
care te făceau să crezi că citise Pă- 
rinţii Bisericii, în timp ce el nu citea 
decât din Sfânta Scriptură. 


La vârsta de 40 de ani s-a îmbolnăvit 
de diabet. A primit această boală ca 
pe o deosebită binecuvântare de la 
Dumnezeu. Nu şi-a întrerupt munca, 
în ciuda regimului special (injecții cu 
insulină, dietă severă, dese controale 
la locul de muncă), ci, dimpotrivă, a 
lucrat din greu până la vârsta de 67 
de ani cu sapa, cu lopata, udând gră- 
dinile pe care le lua în arendă, căci el 
însuşi nu avea ogoare. Când venea 
vremea recoltei, mergea prin sat cu 
un car, iar mai apoi cu un cărucior 
cu trei roţi, pe care îl împingea cu 
mâna, strigând cu vocea sa copilă- 
rească şi făcând reclamă zarzavaturi- 
lor sale. Intotdeauna punea în sacoşa 


celui care cumpăra mai mult decât 
cântărea. Pe lângă aceasta, mergea la 
cei nevoiaşi şi le lăsa pe ascuns cele 
mai bune roade ale trudei sale. 


De multe ori cădea în comă din pri- 
cina bolii, ba chiar i s-a cangrenat 
piciorul stâng, pe care apoi i l-au 
tăiat de sub genunchi. După puţin 
timp a orbit. Astfel, a fost țintuit la 
pat petrecând ultimii 7 ani ai vieţii 
sale închis în camera sa. Se deplasa 
numai în interiorul casei cu ajutorul 
unui cărucior. Între timp i-au apărut 
şi la celălalt picior ulceraţii, degetele 
i s-au înnegrit din pricina cangrenei. 
Toate acestea îi provocau dureri in- 
suportabile. Odată a simţit o durere 
atât de mare în picior, de parcă i l-ar 
fi tăiat cu fierăstrăul. Şi pe lângă 
aceasta, nu lipseau durerile nici de la 
cel amputat. Însă, atunci când îl în- 
trebai ce face, el răspundea: „Mai 
bine aici înăuntru, decât să fac păca- 
te în piaţă, pălăvrăgind ". Şi astfel, în 
linişte, se aduna în sine si se dăruia 
cu totul iubitei sale îndeletniciri, ru- 
găciunea, care îl atrăgea ca un mag- 
net. 


În fiecare dimineaţă asculta la radio 
viaţa sfântului zilei și, auzind-o, se 
smerea şi se minuna de pătimirile 
sfinţilor. In ultimele luni ale vieţii 
sale, complicațiile bolii l-au silit să se 
interneze în mai multe spitale. Sufe- 
rea de edem pulmonar cu dispnee, 
atacuri de anghină pectorală, in- 
farcturi şi de dureri aproape insu- 
portabile la piciorul cangrenat. Din 
pricina glicemiei, pe care trebuia să o 
regleze adeseori cu insulină şi a ana- 
lizelor ce era nevoit să le facă, a tre- 
buit să fie găurit de mii de ori cu in- 
jecţii. Iar după ce se făcea puţin bine, 


o lua de la început. Pe chipul sărma- 
nului Anastasie, din pricina nenu- 
măratelor internări în spitale, a de- 
selor transportări cu targa și ambu- 
lanţa, se vedeau semnele oboselii, 
dar totodată şi roadele Duhului 
Sfânt: dragostea şi interesul pentru 
ceilalţi, credinţa, îngăduinţa, răbda- 
rea, înfrânarea în toate, în vorbire, în 
hrană, care în cazul său era şi medi- 
camentul său. Ţinea posturile, iar 
atunci când trebuia să se împăr- 
tăşească, aşa cum îi rânduise duhov- 
nicul, aştepta flămând până venea 
preotul după terminarea slujbei 
Sfintei Litrughii. Deşi suferea mult 
din pricina diabetului, cu toate aces- 
tea aştepta cu ardoare Sfânta împăr- 
tăşanie, prin care, aşa cum spunea 
el, „primim de la Hristos porţia (de 
har)”. 


Şi, după ce s-a curăţit prin răbdare, 
ca aurul în cuptorul necazurilor, a 
ajuns să se roage, în ultimele zile ale 
vieţii sale: „Ah, Dumnezeul meu, 
mântuieşte omenirea... Dumnezeul 
meu, mântuieşte omenirea...". În 
timp ce spunea acestea, părea că se 
află în altă parte. 


Bătrânul Anastasie a murit la spita- 
lul din Tesalonic pe data de 30 au- 
gust 2004. A sărutat mâinile femeii 
sale, care atâta timp l-au slujit, după 
care şi-a dat în pace sufletul său. 


Cuvioase Anastasie, tu, care nu ai 
cunoscut bucuriile deşarte ale acestei 
lumi, ci darurile harului, roagă-te şi 
pentru noi ! 


I.G. 

Sensurile 


UTRENIEI 
(1) 


Preot Lucian 


Cuvântul „Utrenie” este de origine slavonă, de la „utro”, 
care înseamnă dimineaţă şi se traduce prin cuvântul 
grecesc „orthros” care înseamnă revărsatul zorilor. 
Odinioară, slujba Utreniei se săvârşea în ultima parte a 
nopţii, adică începea dis-de-dimineaţă, cam cu două-trei 
ore înainte de răsărit, potrivindu-se în aşa fel încât doxo- 
logia coincidea cu ivirea primelor raze ale soarelui. As- 
tăzi, numai Utrenia Paştilor mai păstrează caracterul 
nocturn al Utreniei de odinioară. 


Utrenia este rânduiala liturgică în care obştea credin- 
cioşilor (Biserica) îndreaptă, îndată după trezirea din 
somn, primele ei gânduri către Dumnezeu, aducându-l 
mulţumire, pentru odihna ca pace din noaptea trecută şi 
cerându-l ajutorul pentru trăirea creştinească a zilei care 
începe, şi care este asemenea cu lumina care alungă în- 
tunericul necunoştinţei şi al păcatului. Slujba ne duce cu 
gândul la pătimirile îndurate de Mântuitorul de la mie- 
zul nopţii până la ziuă, adică de la Ana la Caiafa, de scui- 
pările, lovirile şi batjocurile îndurate de El. Utrenia 
aminteşte, totodată, de cele două mari evenimente din 
viaţa Mântuitorului, ultima parte a nopţii, adică Naşte- 
rea şi Invierea Lui. 


Pe măsură ce întunericul se risipeşte, se trece treptat 
la străpungerea inimii ce însoţeşte cei şase psalmi de 
la început şi apoi la bucuria care va izbucni odată cu 
ivirea razelor soarelui în timpul cântării Laudelor. Or, 
aceasta trecere de la întuneric la lumină marchează toc- 
mai trecerea de la perioada dinaintea venirii lui Hristos, 
la bucuria şi lumina vremurilor mesianice, a întrupării 
Fiului lui Dumnezeu. Toate aceste momente noi le trăim 
în slujbă actual. Aşadar, această trecere de la întuneric la 
lumină, simbol al eliberării de ignoranță, păcat şi moarte 
în Hristos, reprezintă elementul fundamental al structu- 
rii Utreniei. 


Mai mult decât Vecernia, slujba Utreniei constituie o 
împletire de elemente din Vechiul şi Noul Tes-tament. 
Începutul slujbei ne plasează în timpurile de dinaintea 
venirii Mântuitorului, când Revelația dumnezeiască nu 
atinsese culmile desăvârşirii, adică nu era descoperită în 
chip deplin. Primii doi psalmi fac referire tocmai la 
venirea Mântuitorului, la vremurile în care lumea 
conştientizase adâncurile păcătoşeniei în care se afunda- 
se şi în acelaşi timp, neputinţa izbăvirii prin propriile 
puteri. 

Urmează rostirea a trei tropare cu caracter exclusiv 
hristologic: „Mântuieste Doamne poporul Tău...”. ropa- 
rele acestea fac trecerea de la vremurile dinainte de 
Hristos, la vremurile mesianice. 


Urmează citirea celor 6 psalmi ai Uireniei. Psalmii 
prezintă sentimente şi stări sufleteşti foarte variate, cum 
ar fi: tânguirea omului Legii Vechi pentru păcate, deznă- 
dejdea şi neputinţa sa, nădejdea sa în făgăduinţa aştep- 
tată care trebuia să vină. Ei încep cu formula „Slavă în- 
tru cei de sus lui Dumnezeu...”, care nu este altceva de- 
cât cântarea îngerilor din noaptea Naşterii Domnului 
(Luca 2, 14), mărturisind dumnezeiasca Întrupare a 
Mântuitorului. Citirea psalmilor simbolizează vremea de 
întuneric de după căderea în păcat a primilor oameni, de 
aceea, în mănăstiri, când Utrenia se face seara în cadrul 
Privegherii, se sting în acest timp toate luminile din Bi- 
serică. Cei şase psalmi mai vorbesc şi despre trezirea 
noastră din somnul nopţii și despre rugăciunile de dimi- 
neaţă. 


Tema păcatului şi a pocăinţei, atât de profund dezvoltată 
în cei şase psalmi ai dimineţii, se îngemănează cu tema 
luminii adusă lumii prin răscumpărarea realizată de 
Hristos Domnul. Această temă este amplu dezvoltată în 
cele 12 rugăciuni pe care preotul le citeşte în tai- 
nă în timpul psalmilor: „Dis-de-dimineaţă aleargă sufle- 
tul nostru către Tine, Dumnezeul nostru, pentru că lumi- 
nă sunt poruncile Tale pe pământ”. După citirea prime- 
lor 6 rugăciuni în Altar, preotul iese pe solee şi citeşte 
celelalte şase rugăciuni. Potrivit tâlcuirii Sfântului Sime- 
on al Tesalonicului, şederea preotului în faţa Uşilor Îm- 
părăteşti ne situează în dimensiunea căderii, semnifi- 
când plângerea lui Adam în faţa uşilor închise ale Raiu- 
lui. 


Preotul rosteşte în continuare ectenia mare, care re- 
prezintă rugăciunea comună a credincioşilor. Apoi ur- 
mează cântarea troparelor, precedate de „Dumnezeu 
este Domnul şi S-a arătat nouă...". Stihul acesta se repe- 
tă de patru ori „ca o trâmbiţare a veştii venirii Domnului 
în cele patru laturi ale lumii”. Troparele care urmează 
„inaugurează şirul cântărilor de inspiraţie ... pur creşti- 
nă". De fapt, din acest moment „cântările şi citirile din 
Vechiul Testament se împletesc cu cele ale Noului Testa- 
ment. (va urma) 

Locurile 
românești 
ale inimii 


Mereu cu gândul la pelerinaje şi excursii în alte ţări, am uitat să ne mai mângâiem privirile şi su- 
fletele cu ceea ce Dumnezeu a lăsat frumos în locurile unde ne-am născut, mulţumindu-l pentru 
aceasta. Am pus câtorva fraţi întrebarea: care este locul preferat din România? Cu- 
vintele lor venite din inimă ne provoacă răspunsuri, amintiri, doruri. 


Silvia 


Mănăstirea Caraiman de pe Muntele Bucegi, pentru că 
este un stâlp de sprijin între cer şi pământ. Pentru ţara 
noastră şi pentru rugăciunea părintelui Gherontie Puiu. 
Şi un alt răspuns: bisericuţa noastră, unde e cel mai fru- 
mos, unde mă curăţesc de păcate, unde lucrez mântui- 
rea!!! 


Ionela 


Pentru mine, muntele este locul care se numeşte Acasă. 
Aerul curat e întotdeauna un surplus de energie, e o 
apropiere de Dumnezeu, eşti într-o comuniune continuă 
cu Dumnezeu, eşti mai aproape de Cer... Văzând lumea 
de sus, te face să devii mai smerit, de parcă ai fi o furnică 
într-o mare uriaşă, vezi minunăţiile create de Dumne- 
zeu... şi dacă eşti puţin atent, în fiecare zi peisajul e altul, 
soarele îşi împrăştie razele în forme şi în zone diferite, 
culoarea e alta, norii, ceața, negura... pur şi simplu e mi- 
nunat, trăieşti în altă lume, departe de agitația din oraş. 
Muntele este frumos, este odihnă, este spaţiu, este timp, 
este linişte, dar mai presus de toate este sănătate (din 
toate punctele de vedere). Muntele ne dă de toate şi nu 
ne cere nimic în schimb. Ce poate fi mai frumos de atât? 
Poezia vieţii mele este muntele, restul e doar proză. 


Mihaela 


Pentru mine ar fi cred că trei locuri: la Sighişoara pentru 
că mă este o legătură peste ani cu duhovnicul meu şi lo- 
curile pe unde l-am întâlnit, al doilea în Bihor, sunt locu- 
rile natale și al treilea în munții Făgăraş unde în tinereţe 
urcam şi era o deosebită pace. 


Dorina 


Locul meu preferat e la malul mării! La sfârşit de iunie 
când se amestecă mireasma de tei cu cea de mare! De ce 
marea? Acolo mi se pare a fi început de viaţă! Locul pre- 
ferat ar fi cât mai aproape de Mănăstirea de la Techirghi- 
ol care e istorie, trăire duhovnicească şi vindecare. 


Valeria 


Loc preferat: Bucovina. Acolo mi se par cei mai frumoşi 
oameni. Sunt omenoşi, au suflet mare, sunt faorte cre- 
dincioşi, merg la biserică în fiecare duminică în cele mai 
frumoase straie. Pot spune că peisajele sunt spectaculoa- 
se ca într-un tablou colorat. În fiecare loc întâlnim o casa 
tradiţională din Bucovina, bunici care stau la poartă. 
Sunt munţi, dealuri, păduri, cer senin, aer curat şi o mul- 
ţime de mănăstiri unde simţi harul dumnezeiesc, imediat 
ce le treci poarta. Mănăstirile lor sunt vestite: Voroneţul 
cu albastrul lui cunoscut deja de multă lume, Putna, Dra- 
gomirna, Suceviţa şi multe altele. Mie mi se pare un colţ 
de rai ceea ce ne dă un sentiment linişte sufletească. 


